 Župančičeva ulica 3, p.p. 644a, 1001 Ljubljana T: 01-369-6600

 F: 01-369-6609

 E: gp.mf@gov.si

 www.mf.gov.si

|  |
| --- |
| Številka: 007-759/2024/5 |
| Ljubljana, 27. 9. 2024 |
| EVA 2024-1611-0077 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Predlog Odloka o spremembi Odloka o okviru za pripravo proračunov sektorja država za obdobje 2024–2026, nujni postopek – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in šestega odstavka 6. člena Zakona o fiskalnem pravilu (Uradni list RS, št. 55/15, 177/20 – popr. in 129/22) je Vlada Republike Slovenije na …... redni seji dne ....... pod točko ...... sprejela naslednji S K L E P :Vlada Republike Slovenije je določila besedilo Odloka o spremembi Odloka o okviru za pripravo proračunov sektorja država za obdobje 2024–2026 ter ga pošlje Državnemu zboru Republike Slovenije v sprejem in Fiskalnemu svetu.  Barbara Kolenko Helbl GENERALNA SEKRETARKA VLADEPriloge:- Predlog Odloka- Obrazložitev - Obrazložitev k členomPrejmejo:- Državni zbor Republike Slovenije- Fiskalni svet Republike Slovenije- Ministrstvo za finance - Služba Vlade Republike Slovenije za zakonodajo |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| V skladu s 143. členom Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US, 111/21, 58/23 in 35/24) Vlada Republike Slovenije predlaga, da se predlog Odloka o spremembi Odloka o okviru za pripravo proračunov sektorja država za obdobje 2024–2026 obravnava po nujnem postopku, da bi se preprečile težko popravljive posledice za delovanje države. Navedeno je potrebno, da se Zavodu za pokojninsko in invalidsko zavarovanje Slovenije pravočasno zagotovijo podlage za ustrezen obseg izdatkov za financiranje zakonskih obveznosti. |
| **3.a Osebe, odgovorne za strokovno pripravo in usklajenost gradiva:** |
| dr. Katja Lautar, generalna direktoricamag. Franci Klužer, vodja sektorjamag. Jana Kotnik Podberšič, podsekretarka |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| Klemen Boštjančič, ministermag. Saša Jazbec, državna sekretarka Nikolina Prah, državna sekretarkaGordana Pipan, državna sekretarkamag. Katja Božič, državna sekretarkadr. Katja Lautar, generalna direktorica |
| **5. Kratek povzetek gradiva:** |
| S predlagano spremembo Odloka o okviru za pripravo proračunov sektorja država za obdobje 2024–2026 (Uradni list RS, št. 47/23, 121/23 in 35/24 – OdPSD25–27) se bo za leto 2024 zgornja meja izdatkov pokojninske blagajne povečala s 7.800 milijonov EUR na 7.900 milijonov EUR, to je za 100 milijonov EUR.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA |
| **7.a Predstavitev ocene finančnih posledic nad 40.000 EUR:**S predlagano spremembo Odloka o okviru za pripravo proračunov sektorja država za obdobje 2024–2026 (Uradni list RS, št. 47/23, 121/23 in 35/24 – OdPSD25–27) se bo za leto 2024 zgornja meja izdatkov Zavoda za pokojninsko in invalidsko zavarovanje Slovenije povišala za 100 milijonov EUR.  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene: /****II.b Manjkajoče pravice porabe bodo zagotovljene s prerazporeditvijo: /****II.c Načrtovana nadomestitev zmanjšanih prihodkov in povečanih odhodkov proračuna: /** |
| **7.b Predstavitev ocene finančnih posledic pod 40.000 EUR:****Kratka obrazložitev: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani: /Bistveni predlogi in pripombe, ki niso bili upoštevani: / |
| **9. Predstavitev sodelovanja javnosti:** NE |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti pri pripravi predloga spremembe odloka ni predvideno.  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Klemen Boštjančič minister |

**PRILOGA**

 VLADA REPUBLIKE SLOVENIJE

 EVA 2024-1611-0077

Na podlagi šestega odstavka 6. člena Zakona o fiskalnem pravilu (Uradni list RS, št. 55/15, 177/20 – popr. in 129/22) in tretjega odstavka 108. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US, 111/21, 58/23 in 35/24) je Državni zbor Republike Slovenije na seji … sprejel

**O D L O K**

**o spremembi Odloka o okviru za pripravo proračunov sektorja država za obdobje 2024–2026**

**1. člen**

V Odloku o okviru za pripravo proračunov sektorja država za obdobje 2024–2026 (Uradni list RS, št. 47/23, [121/23](https://www.uradni-list.si/glasilo-uradni-list-rs/vsebina/2023-01-3481) in [35/24](https://www.uradni-list.si/glasilo-uradni-list-rs/vsebina/2024-01-1068) – OdPSD25–27) se v 5. členu najvišji obseg izdatkov za pokojninsko blagajno za leto 2024 spremeni tako, da se znesek »7.800« nadomesti z zneskom »7.900«.

**KONČNA DOLOČBA**

**2. člen**

**(začetek veljavnosti)**

Ta odlok začne veljati naslednji dan po objavi v Uradnem listu Republike Slovenije.

1. **Obrazložitev**

Državni zbor Republike Slovenije je aprila 2023 skladno s prvim odstavkom 6. člena Zakona o fiskalnem pravilu (Uradni list RS, št. 55/15, 177/20 – popr. in 129/22; v nadaljnjem besedilu: ZFisP) in tretjim odstavkom 108. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US, 111/21, 58/23 in 35/24) sprejel Odlok o okviru za pripravo proračunov sektorja država za obdobje 2024–2026 (Uradni list RS, št. 47/23). Odlok je določil ciljni saldo in najvišji možni obseg izdatkov sektorja država za posamezno proračunsko leto v letih 2024, 2025 in 2026 ter ciljne salde in najvišje dopustne obsege izdatkov za posamezne blagajne javnega financiranja v teh letih po denarnem toku. Zaradi spremenjenih okoliščin Vlada Republike Slovenije (v nadaljnjem besedilu: vlada) predlaga spremembo odloka, in sicer v delu, ki se nanaša na leto 2024 za pokojninsko blagajno.

1. Spremenjene okoliščine od sprejetja odloka spomladi 2023

Odlok o okviru za pripravo proračunov sektorja država za obdobje 2024–2026 (Uradni list RS, št. 47/23) je bil sprejet na podlagi pomladanske napovedi 2023 Urada Republike Slovenije za makroekonomske analize in razvoj (v nadaljnjem besedilu: UMAR).

UMAR v Jesenski napovedi 2024 predvideva, da se bo v letu 2024 gospodarska rast umirila (1,5 %) in bo nekoliko nižja od pomladanskih pričakovanj. Skupna rast izvoza bo ob nižji rasti tujega povpraševanja in upadu izvoza storitev nižja kot v Pomladanski napovedi. Hkrati bo ob pritiskih zaradi rastočih stroškov dela na enoto proizvoda tudi letos nižja od rasti tujega povpraševanja. Investicije države, ki so v deležu bruto domačega proizvoda med najvišjimi v Evropski uniji (v nadaljnjem besedilu: EU), bodo letos nekoliko višje kot lani in se bodo v drugi polovici leta okrepile, zasebne investicije v zgradbe in objekte pa naj bi stagnirale. Ob pričakovani rasti aktivnosti v izvoznem sektorju letos se pričakuje zmerna rast investicij v opremo in stroje. Zasebna potrošnja se bo po lanski stagnaciji letos okrepila, podprta pa bo z visoko zaposlenostjo, nadaljnjo realno rastjo plač oziroma realnega razpoložljivega dohodka, nižjo inflacijo in večjim optimizmom potrošnikov. Rast državne potrošnje bo v letu 2024 še nekoliko višja od pomladanskih pričakovanj, na kar bo vplivala tudi popoplavna obnova, ki je relativno bolj kot investicije v prvem polletju okrepila izdatke države za blago in storitve. Rast uvoza bo ob visoki rasti domače potrošnje, vključno z zalogami, precej presegala rast izvoza. Inflacija se je letos občutno znižala in bo v povprečju leta (2,1 %) bistveno nižja od pomladanskih pričakovanj (2,7 %).

Vlada se zaveda, da obstajajo negotovosti in tveganja pri gospodarski napovedi, ki izhajajo iz geopolitičnih in gospodarskih razmer v mednarodnem okolju. V domačem okolju pa so tveganja povezana z vplivi poslabšane konkurenčnosti na izvozni sektor gospodarstva in zlasti z zmogljivostmi visoke investicijske aktivnosti države v prihodnjih letih ter nedorečenostjo nekaterih reformnih ukrepov.

1. Obrazložitev predloga Odloka o spremembi Odloka o okviru za pripravo proračunov sektorja država za obdobje 2024–2026 v delu, ki se nanaša na leto 2024

Zadnja ocena prihodkov in odhodkov Zavoda za pokojninsko in invalidsko zavarovanje Slovenije za leto 2024 upošteva zadnje globalne makroekonomske okvire razvoja Republike Slovenije iz septembra 2024 ter nove projekcije rasti uživalcev pravic iz pokojninskega in invalidskega zavarovanja.

Na višje skupne odhodke Zavoda za pokojninsko in invalidsko zavarovanje Slovenije za leto 2024 vpliva predvsem višja uskladitev pokojnin ter drugih prejemkov. V januarju 2024 je bila v skladu s prvim odstavkom 64. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24; v nadaljnjem besedilu ZIPRS2425) izvedena uskladitev pokojnin ter drugih prejemkov delno že pri izplačilu za januar 2024 v višini 8,2 %. Poleg tega je bila v skladu z drugim odstavkom 64. člena ZIPRS2425 opravljena redna uskladitev pokojnin ter drugih prejemkov skladno z določbami Zakona o pokojninskem in invalidskem zavarovanju (Uradni list RS, št. [48/22](https://www.uradni-list.si/glasilo-uradni-list-rs/vsebina/2022-01-0978) – uradno prečiščeno besedilo, [40/23](https://www.uradni-list.si/glasilo-uradni-list-rs/vsebina/2023-01-1126) – ZČmIS-1, [78/23](https://www.uradni-list.si/glasilo-uradni-list-rs/vsebina/2023-01-2479) – ZORR, [84/23](https://www.uradni-list.si/glasilo-uradni-list-rs/vsebina/2023-01-2570) – ZDOsk-1, [125/23](https://www.uradni-list.si/glasilo-uradni-list-rs/vsebina/2023-01-3710) – odl. US in [133/23](https://www.uradni-list.si/glasilo-uradni-list-rs/vsebina/2023-01-4098); v nadaljnjem besedilu: ZPIZ-2) v višini 8,8 % od 1. januarja 2024 pri izplačilu za februar 2024, pri čemer se je upošteval del uskladitve, izplačane pri izplačilu za januar 2024. Uskladitev pokojnin in drugih prejemkov v skladu z določbami ZPIZ-2 je bila za 0,6 odstotne točke višja, kot je načrtovana s Finančnim načrtom Zavoda za pokojninsko in invalidsko zavarovanje Slovenije za leto 2024. Na podlagi podatkov Statističnega urada Republike Slovenije je v letu 2023 v primerjavi z letom 2022 znašala rast povprečne bruto plače v Republiki Sloveniji 9,7 % ter povprečna letna inflacija 7,4 %, kar je bila podlaga za februarsko uskladitev po določbah ZPIZ-2.

Poleg tega na višje skupne odhodke za leto 2024 vplivajo tudi višje nekatere stopnje rasti uživalcev pokojnin ter drugih prejemkov, in sicer znašajo za starostne pokojnine 2,1 %, vdovske pokojnine 4,4 %, predčasne ali starostne pokojnine 11,2 %, delne pokojnine 13,2 % ter invalidnine za telesno okvaro 11,9 %.

Zaradi navedenega je treba dovoljeno zgornjo mejo izdatkov Zavoda za pokojninsko in invalidsko zavarovanje Slovenije v letu 2024 povišati s 7.800 milijonov EUR na 7.900 milijonov EUR (to je za 100 milijonov EUR), pri čemer so bili v zvezi s predlagano spremembo upoštevani vsi veljavni zakoni, predmetna sprememba pa zagotavlja izpolnjevanje zakonskih obveznosti pokojninske blagajne.

1. Zaključek

Fiskalno politiko je treba prilagoditi trenutnim razmeram, v zvezi s katerimi je ocenjeno, da bodo prihodki in odhodki pokojninske blagajne v letu 2024 višji od prvotno načrtovanih v finančnem načrtu. Zaradi zagotavljanja poravnave vseh zakonskih obveznosti se predlaga sprememba najvišjega obsega izdatkov za pokojninsko blagajno za leto 2024.

1. **Obrazložitev k členom**

**K 1. členu**

S predlaganim členom se v 5. členu Odloka o okviru za pripravo proračunov sektorja država za obdobje 2024–2026 (Uradni list RS, št. 47/23, [121/23](https://www.uradni-list.si/glasilo-uradni-list-rs/vsebina/2023-01-3481) in [35/24](https://www.uradni-list.si/glasilo-uradni-list-rs/vsebina/2024-01-1068) – OdPSD25–27) zvišuje meja izdatkov za pokojninsko blagajno s 7.800 milijonov EUR na 7.900 milijonov EUR, to je za 100 milijonov EUR. Uskladitev pokojnin in drugih prejemkov v skladu z določbami ZPIZ-2 je bila za 0,6 odstotne točke višja, kot je načrtovana s Finančnim načrtom Zavoda za pokojninsko in invalidsko zavarovanje Slovenije za leto 2024. Poleg tega na višje skupne odhodke za leto 2024 vplivajo tudi višje nekatere stopnje rasti uživalcev pokojnin ter drugih prejemkov, in sicer znašajo za starostne pokojnine 2,1 %, vdovske pokojnine 4,4 %, predčasne ali starostne pokojnine 11,2 %, delne pokojnine 13,2 % ter invalidnine za telesno okvaro 11,9 %. Zaradi navedenega je treba povišati dovoljeno zgornjo mejo izdatkov Zavoda za pokojninsko in invalidsko zavarovanje Slovenije v letu 2024.

**K 2. členu**

Z uveljavitveno določbo je določeno, da predlagani odlok začne veljati naslednji dan po objavi v Uradnem listu Republike Slovenije.

1. **Besedilo člena, ki se spreminja**

**5. člen**

**(pokojninska blagajna)**

Najvišji obseg izdatkov za pokojninsko blagajno po denarnem toku, ki ustreza ciljnemu saldu sektorja država iz 2. člena tega odloka, znaša:

|  |  |
| --- | --- |
| Leto | Najvišji obseg izdatkov(v mio EUR) |
| 2024 | 7.800 |
| 2025 | 8.280 |
| 2026 | 8.680 |